Àrcamu

Àrcamu (pi talianu: Alcamo) è na citati a 53 chilòmitri di Tràpani. N sicilianu l'abbitanti sunnu chiamati "arcamisi".

 Storia 

Lu nomu “Arcamu” nun si sapi precisamenti di dunni veni, ci sunnu varii virsiuna. Anticamenti si cridìa ca era na palora arabba ma è cchiù probabbili chi veni o di la palora siciliana càccamu o di Arcamu di Troia chi aiutau a lu Re Priamu nta la guerra di Troia. Lu primu nùcliu nascìu 'n capu lu munti Bonifatu dunni c'èni na necropuli, e li resti di Longuru (un villaggiu Elimu a guardia di Siggèsta). L' Elimi si facìanu discenniri puru di li Troiani, ma sapemu ca ô niveddu linguisticu eranu un populu Italicu comu li Siculi, si penza chi eranu lu stissu populu. Successivamenti doppu chi li Rumani scunfiggeru a li Cartagginisi, l'abbitanti di Longuru scinneru di la muntagna, pi putiri travagghiari li terri, e stu novu centru pigghiau lu nomu latinu di Longaricu(m), pi chissu s'attruvaru videmma antichi tannuri Rumani, chi sirvìanu a travagghiari la ciramica, nta lu tirritoriu sutta la muntagna.
Lu primu documentu chi parra di Arcamu è di lu 1154 nn'un passu di lu libbru di Ruggeru, scrivutu di lu giugrafu arabbu Al-Idrisi, chi ammùntua Arcamu comu un quasali 'ranni cu tirrena boni a siminàri. Tannu li cristiani si n'avíanu turnatu a stari arreri 'n capu lu munti Bonifatu, mmeci sutta ci stavanu li mussurmani.

La citati dunni s'attrova ora fu ri-funnata ni lu 1233 di lu Mpiraturi Fidiricu II di Hohenstaufen (Fidiricu I di Sicilia) chi poi appi a assicutari li mussurmani pi nun farili strarriari cu li cristiani, vistu chi ci fù un ribellamentu di iddi di lu 1221 ô 1243, e dunca li cristiani pòttiru scinniri di la muntagna. 
Accussì li quattru quartera chi spartìanu Arcamu (S. Vitu, S. Liunardu, S. Ippolitu e S. Nicolò) addivintaru cristiani.

Fu tannu chi ddocu nascìu lu famusu pueta dâ Scola Siciliana Ciullu d'Àlcamu.
La citati addivintau prima un feu dâ famigghia Ventimiglia ( e n'arristau na turri d'un casteddu ncapu lu munti Bonifatu) e poi passau sutta li Cunti di Muòrica chi vi lassaru un beddu casteddu chi s' attrova ni la Chiazza di la Ripubbrica, ditta all'Arcamisi "Ncapu lu chianu".

 Àrcamu Marina 
È lucalità turìstica cu na plaja dorata troppu bedda di circa 7 Km chi ntâ stati si pòpula di turisti chi vennu di tutti li banni.

 Tradizzioni e manifestazzioni 
 Carnalivari di Àrcamu. Sfilati di carri e corsi mascarati.
 Rappresentazzioni pasquali ducumintati..
 24 di austu, San Vartulumeu. Fistiggiamenti.

 Bibliografia 



 Talìa puru 
 Franca Viola

 Noti 

Arcamu